Kasar Ghana kasa ce mai amfani da harsuna da yawa inda ake magana da kusan yare tamanin. Daga cikin waɗannan, Ingilishi, wanda aka gada daga zamanin mulkin mallaka, shine yaren hukuma da yaren franca. Daga cikin yarukan asalin Ghana, Akan ne akafi amfani dashi. Kasar Ghana tana da kabilu sama da guda saba'in, kowannensu yana da nasa harshen na daban. Harsunan da ke cikin kabila ɗaya yawanci ana iya fahimtar juna. Misali, harshen Dagbanli da Pampelle na yankin Arewa, suna da fahimtar juna tare da yaren Frafra da Waali na Yankin Yammacin Ghana. Waɗannan yarukan guda huɗu sune ƙabilar Mole-Dagbani. Harsuna goma sha ɗaya suna da matsayin yarukan da gwamnati ke tallafawa: yarukan Akan uku (Akuapem Twi, Asante Twi da Fante) da yarukan kabilu biyu na Mole-Dagbani (Dagaare da Dagbanli). Sauran sune Ewe, Dangme, Ga, Nzema, Gonja, da Kasem. Adadin yarukan da gwamnati ke daukar nauyi sun kai guda goma sha daya ko tara, ya danganta da ko ana daukar Akuapem Twi, Asante Twi, da Fante a matsayin yare daya.